عمران خان کے حاصل کردہ انعامات اور اعزازات کی فہرست

**[[عمران خان]]** ایک پاکستانی کرکٹ کھلاڑی اور سیاست دان ہیں۔ سیاست میں آنے سے قبل وہ ایک کرکٹ کھلاڑی تھے۔ وہ پاکستان کی قومی کرکٹ ٹیم کے کپتان تھے جنھوں نے کرکٹ عالمی کپ 1992ء جیتا۔ سبکدوشی کے بعد عمران خان نے خدمت خلق کے کام کا آغاز کیا۔ سنہ 1996ء میں عمران خان نے پاکستان تحریک انصاف قائم کی۔

کرکٹ میں متعدد موقعوں پر عمران خان کو سر گیری سوبرز کے بعد سب سے بہترین آل راؤنڈر تسلیم کیا گیا۔ انھیں سنہ 1989ء میں سال کے بہترین وزڈن کرکٹ کھلاڑیوں میں اور سنہ 2010ء میں آئی سی سی ہال آف فیم میں شامل کر لیا گیا۔ اپنی کرکٹ زندگی کے دوران انھوں نے متعدد پلیئر آف دی میچ کے اعزازات حاصل کیے۔ انھیں گیارہ موقعوں پر اعزاز ملے جن میں سے پانچ ویسٹ انڈیز کرکٹ ٹیم کے خلاف تھے۔

عمران خان خدمت خلق کے کاموں کے لیے بھی مشہور ہیں اور وہ دو کینسر اسپتالوں اور سائنس، ٹیکنالوجی، انجینئری، ریاضی (STEM) کے مضامین کے کالج کے بانی ہیں۔ عمران خان اسپورٹس کے لیے یونیسف کے خصوصی نمائندہ رہ چکے ہیں اور بنگلہ دیش، پاکستان، سری لنکا اور تھائی لینڈ میں صحت و مامونیت کے منصوبوں کی ترقی کے لیے مدد کر چکے ہیں۔ وہ پاکستان میں کینسر کے مریضوں کے علاج کی خدمات سر انجام دینے کی وجہ سے رائل کالج آف فزیشن آف ایڈنبرگ کی اعزازی فیلوشپ بھی حاصل کر چکے ہیں۔ وہ اوکسفرڈ یونیورسٹی ہال آف فیم میں بھی شامل کیے گئے۔

سیاست میں، عمران خان پاکستان تحریک انصاف کے بانی اور چیئرمین ہیں اور 2018ء کے پاکستانی عام انتخابات کے بعد وہ پاکستان کے وزیر اعظم بنے۔

## کھیلوں کے اعزازات
### قومی

عمران خان پاکستانی قومی کرکٹ ٹیم کے تین مدتوں تک کپتان تھے:1982ء – 1983ء؛ 1985ء – 1987ء؛ اور 1989ء – 1992ء۔ سنہ 1992ء میں عمران خان کی ٹیم نے کرکٹ عالمی کپ جیتا۔ یہ مقابلہ پاکستانی ٹیم نے پہلی مرتبہ جیتا تھا۔ اس کارِ نمایاں کے لیے حکومت پاکستان نے انھیں دوسرے اعلیٰ ترین شہری کے انعام و اعزاز، ہلال امتیاز سے نوازا۔ سنہ 1983ء میں انھیں صدراتی تمغائے حسن کارکردگی سے نوازا گیا۔

### بین الاقوامی
عمران خان کو بی بی سی نے ”دنیا کے سب سے عمدہ فاسٹ بالروں میں سے ایک“ کہا۔ ای ایس پی این کرک انفو نے انھیں ”پاکستان سے ظاہر ہونے والا عظیم ترین کرکٹ کھلاڑی اور گیری سوبرز کے بعد دنیا کا دوسرا بہترین آل راؤنڈر“ کہا۔
* کرکٹ سوسائٹی ویتھرآل ایوارڈ، انگلش فرسٹ کلاس کرکٹ میں برتر آل راؤنڈر۔ (1976ء اور 1980ء)۔
* سال کا بہترین وزڈن کھلاڑی (1983)ـ
* سال کا بہترین سسیکس کھلاڑی (1985ء)
* سال کا بہترین انڈین کرکٹ کرکٹ کھلاڑی (1990ء)
* آئی سی سی ہال آف فیم، صد سالہ جشن۔ (9 جولائی 2004ء)۔
* اِن اوگیورل سِلور جوبلی ایوارڈ، ایشین کرکٹ کونسل، کراچی۔ (5 جولائی 2008ء)
* آئی سی سی ہال آف فیم (2010ء)

## بین الاقوامی اعزازات
### ایک روزہ [[بین الاقوامی]] کرکٹ
#### مین آف دی میچ اعزازات

## خدمت خلق اور سیاست

### عہدے
* پاکستان تحریک انصاف پارٹی، بانی اور چیئرمین۔
* شوکت خانم میموریل کینسر ہسپتال اور ریسرچ سینٹر، بانی اور گورنروں کے بورڈ کا چیئرمین
* نمل کالج، صدر۔
* یونیسف، خصوصی نمائندہ برائے کھیل، (بنگلہ دیش، پاکستان، سری لنکا اور تھائی لینڈ میں صحت و مامونیت کے منصوبوں کی ترقی)۔

### اعزازات
* اوکسفرڈ یونیورسٹی ہال آف فیم
* کیبل کالج، اوکسفرڈ، اعزازی فیلو
* لائف ٹائم اچیومنٹ ایوارڈ، ایشین جیویل ایوارڈ، لندن 8 جولائی 2004ء۔
* انسان دوستی اعزاز، ایشین اسپورٹس ایوارڈز، کوالا لمپور، 13 ستمبر 2007ء (پاکستان میں پہلا کینسر ہسپتال قائم کرنے کے لیے)
* جناح ایوارڈ، 2011ء۔
* رائل کالج آف فزیشن آف ایڈنبرگ اعزازی فیلوشپ، 28 جولائی 2012ء۔ (شوکت خانم میموریل کینسر ہسپتال اور ریسرچ سینٹر کے ذریعے کینسر کا علاج کرنے کے لیے)۔

## حوالہ جات

زمرہ:انعامات کی فہرستیں بلحاظ انعام فاتح
زمرہ:پاکستان متعلقہ فہرستیں
زمرہ:عمران خان
زمرہ:ویکی ڈیٹا سے مختلف مختصر وضاحت
زمرہ:عمران خان متعلقہ فہرستیں